CELEX: C2007/020/61
Language: el
Date: 2007-01-27 00:00:00
Title: Υπόθεση F-142/06: Προσφυγή-αγωγή της 23ης Δεκεμβρίου 2006 — Bligny κατά Επιτροπής

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/40
            
         Προσφυγή-αγωγή της 23ης Δεκεμβρίου 2006 — Bligny κατά Επιτροπής
   (Υπόθεση F-142/06)
   (2007/C 20/62)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Francesco Bligny (Tassin-la-Demi-Lune, Γαλλία) (εκπρόσωπος: P. Lebel-Nourissat, δικηγόρος)
   
      Καθής-εναγομένη: Επιτροπή των Ευρωπαϊκών Κοινοτήτων
   Αιτήματα του προσφεύγοντος-ενάγοντος
   Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοικήσεως:
   
               —
            
            
               να ακυρώσει την απόφαση της εξεταστικής επιτροπής του διαγωνισμού EPSO/AD/06/05 της 7ης Δεκεμβρίου 2006, και αυτή της 23ης Δεκεμβρίου 2006, να μη γίνει ο προσφεύγων δεκτός στο διαγωνισμό και επομένως να μη διορθωθούν τα γραπτά του·
            
         
               —
            
            
               να κηρυχθεί παράνομο το προοριζόμενο για τους υποψήφιους του διαγωνισμού υπόδειγμα δηλώσεως υποψηφιότητας το οποίο δημοσιεύθηκε στις 15 Μαΐου 2006 στον δικτυακό τόπο EPSO·
            
         
               —
            
            
               να υποχρεώσει την καθής-εναγομένη (στο εξής: καθής) να καταβάλει στον προσφεύγοντα το ποσό των 5 000 ευρώ ως αποζημίωση·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων, μετά την επιτυχία του στις δοκιμασίες προεπιλογής για τον πιο πάνω διαγωνισμό, δεν έγινε δεκτός στο επόμενο στάδιο καθόσον, αντιθέτως προς την προκήρυξη του διαγωνισμού η οποία δημοσιεύθηκε στην Επίσημη Εφημερίδα (1), δεν επισύναψε στη δήλωσή του υποψηφιότητας κανένα έγγραφο που να αποδεικνύει την ιθαγένειά του.
   Προς στήριξη της προσφυγής-αγωγής του, ο προσφεύγων προβάλλει παραβίαση της αρχής της προστασίας της δικαιολογημένης εμπιστοσύνης και της αρχής της χρηστής διοικήσεως και παράβαση του καθήκοντος προνοίας. Ισχυρίζεται ιδίως ότι, όσον αφορά την ιθαγένεια, το υπόδειγμα δηλώσεως υποψηφιότητας το οποίο έπρεπε να φορτωθεί από τον δικτυακό τόπο EPSO περιοριζόταν να απαιτήσει μια υπεύθυνη δήλωση και να προειδοποιήσει τους υποψήφιους ότι, αν τους ζητηθεί, θα πρέπει να προσκομίσουν ένα δικαιολογητικό έγγραφο.
   
      (1)  ΕΕ C 178 Α της 27.7.2005, σ. 3.